Het jy al Jesus Christus aangeneem as jou persoonlike Verlosser en Saligmaker? Hoe word ek 'n Kind van God? Hoe kan ek die ewige lewe deelagtig word?
Wat moet na bekering gebeur in my lewe? Is bekering al wat ek moet doen noudat ek my hart en lewe aan Jesus gegee het? Wat sê die Bybel oor die Doop van Gelowiges.
Hoe kan ek my gedagtes beheer na bekering? Met bekering word ons Kinders van God wat nogsteeds sal worstel met ons gedagtes. Ons word nie volmaak met bekering nie!
'n Saak wat baie sê was net vir die Ou Testament, maar is dit regtig so? Hoe moet ek met my geldaske werk? Moet ek 10de betaal aan my gemeente. Kom ons kyk wat sê die Woord oor God se finansies.
HANTERING VAN SONDE
Sonde en versoeking sal daagliks nog aan ons deur kom kloop na bekering. Hoe sal ek dit hanteer en wat kan ek doen? Ons kan nie keer dat voëls deur 'n boom vlieg nie, maar ons kan verhoed dat hulle daar nes maak!
'n Gawe wat God vir elke Kind belowe en ook wil hê moet in jou en my lewe manifisteer. Wat is Vervulling met die Heilige Gees nou eintlik. Moet ek rondval, rol en geluide soos 'n dier maak? Nee, stellig nie!
Sekerheid van Kindskap na bekering of wedergeboorte.
Hoe kan ek seker wees en seker bly dat ek 'n Kind van God is?
EK WAS DAAR TOE DIT GEBEUR HET.
"Maar almal wat Hom aangeneem het, aan hulle het Hy mag gegee om kinders van God te word, aan hulle wat in sy Naam glo;"
OP GROND VAN GOD SE WOORD (Beloftes)
"God is geen man dat Hy sou lieg nie; of 'n mensekind dat dit Hom sou berou nie. Sou Hy iets sê en dit nie doen nie, of spreek en dit nie waar maak nie?
"Hy wat die Seun het, het die lewe; wie die Seun van God nie het nie, het nie die lewe nie."
"Dit het ek geskrywe aan julle wat glo in die Naam van die Seun van God, sodat julle kan weet dat julle die ewige lewe het en kan glo in die Naam van die Seun van God."
"'n Mens moet waak teen 'n gevoelsoortuiging! Geloofsekerheid is eerstens gebaseer op geloof in die beloftes van God se Woord."
"Die geloof is dus uit die gehoor, en die gehoor is deur die Woord van God!"
My geloof is slegs so groot as my kennis en aanvaarding van God se beloftes.
"En hy (Abraham) het nie deur ongeloof aan die belofte van God getwyfel nie, maar hy is versterk deru die geloof en het aan God die eer gegee en was ten volle oortuig dat Hy ook die mag het om te doen wat Hy beloof het!"
Die Woord gee die inhoud aan geloof. Watter rol speel gevoel dan ?
Let op die volgende illustrasie:
Slegs wanneer my geloof in die Woord is, volg 'n gevoel van blydskap, vreugde, opgewondenheid. Met ander woorde, ek voel bly omdat ek God se Woord glo. Ek glo nie omder ek bly voel nie!
OP GROND VAN DIE GETUIENIS VAN DIE HEILIGE GEES
"Die Gees self getuig saam met ons gees dat ons kinders van God is;"
"...en as Hy kom, sal Hy die wêreld oortuig van sonde en van geregtigheid en van oordeel:
en van geregtigheid, omdat Ek na my Vader gaan en julle My nie meer sal sien nie; en van oordeel, omdat die owerste van hierdie wêreld geoordeel is."
"My seun/dogter" gewaarwording.
Die Heilige Gees sal my waarsku teen sonde en ook as ek in swakheid gestruikel het. Hy sal ook die berou in my hart werk.
DEUR MY LEWE EN BEGEERTES WAT VERANDER
(Al het die Here my lief soos wat ek is, wil Hy my nie so los nie.)
"Daarom, as iemand in Christus is, is hy 'n nuwe skepsel; die ou dinge het verbygegaan, kyk, dit het alles nuut geword."
Volgens 2 Petrus 1:4 ontvang ek die goddelike met wedergeboorte. Ek begin dus al hoe meer die geaardheid en karakter en begeertes van God in my lewe openbaar. Ek haat sonde soos Hy; ek begin die goeie liefhê soos Hy, ens. Met ander woorde, dit is nou nie meer n kwessie van'n weet wat vir my sê jy mag nie sondig nie, maar eerder 'n godsbegeerte in my wat sê : Ek wil nie sondig nie!
HOE KAN EK SEKER BLY? DEUR 'N DIEPE AFHANKLIKHEIDSBESEF
"Ek is die wynstok, julle die lote. Wie in My bly, en Ek in hom, hy dra veel vrug; want sonder My kan julle niks doen nie."
"Daarom, wie meen dat hy staan, moet oppas dat hy nie val nie.Ons mag nooit roem in ons eie krag en vermoëns nie."
DEUR 'N VERHOUDINGSLEWE EN 'N WANDEL MET GOD
"God is getrou, deur wie julle geroep is tot die gemeenskap met sy Seun Jesus Christus, onse Here."
1 Johannes 1:3 en 7 wat ons gesien en gehoor het, verkondig ons aan julle, sodat julle ook gemeenskap met ons kan hê; en ons gemeenskap is met die Vader en met sy Seun, Jesus Christus.Maar as ons in die lig wandel soos Hy in die lig is, dan het ons gemeenskap met mekaar; en die bloed van Jesus Christus, sy Seun, reinig ons van alle sonde.
"En Henog het met God gewandel; en hy was daar nie meer nie, want God het hom weggeneem."
Dit beteken nie slegs 'n paar minute in die oggend en aand nie, maar ook 'n gedurige kontak met God in elke situasie, gesprek of besluitneming.
DEUR 'N GEESTELIKE ONTEVREDENHEID MET MYSELF
Ek mag nooit dink en roem daarop dat ek alles bereik het wat bereik kan word nie.
"Daarom moet ons nie bly by die begin van die prediking aangaande Christus nie, maar na die volmaaktheid voortgaan sonder om weer die fondament te lê van die bekering uit dooie werke en van die geloof in God"
"Maar een ding: ek vergeet die dinge wat agter is en strek my uit na wat voor is, en jaag na die doel om die prys te verkry van die hoë roeping van God in Christus Jesus."
DEUR VRUG TE DRA
"Julle het My nie uitverkies nie, maar Ek het julle uitverkies en julle aangestel om vrug te gaan dra en dat julle vrug kan bly, sodat wat julle die Vader ook al in my Naam vra, Hy julle dit kan gee."
"En Hy het hierdie gelykenis uitgespreek: 'n Man het 'n vyeboom gehad wat in sy wingerd geplant was, en hy het gekom en vrugte daaraan gesoek en niks gekry nie.
As hy dan vrugte dra, goed; maar so nie, dan kan u hom anderjaar uitkap."
"Maar die vrug van die Gees is liefde, blydskap, vrede, lankmoedigheid, vriendelikheid, goedheid, getrouheid, sagmoedigheid, selfbeheersing."
MY GETUIENIS UIT TE LEEF
"Maar hy moet ook goeie getuienis hê van die buitestaanders, sodat hy nie in veragting en in die strik van die duiwel val nie."
"En toe hulle die vrymoedigheid van Petrus en Johannes sien en verstaan dat hulle ongeleerde en eenvoudige manne was, was hulle verwonderd en het hulle as metgeselle van Jesus herken."
OM DIENSBAAR EN BESKIKBAAR TE WEES VIR DIE HERE EN SY WERK
"En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God.11 Korinthiërs 8:8Ek sê dit nie as 'n bevel nie, maar om deur die ywer van ander ook die egtheid van julle liefde op die proef te stel."
"......om die heiliges toe te rus vir hulle dienswerk, tot opbouing van die liggaam van Christus,....."